Document ID: 32008D0286

KOMISIJAS LĒMUMS
(2008. gada 17. marts),
ar ko groza Lēmumu 2007/176/EK attiecībā uz elektronisko komunikāciju tīklu, pakalpojumu un saistīto iekārtu un pakalpojumu standartu un/vai specifikāciju sarakstu
(izziņots ar dokumenta numuru K(2008) 1001)
(Dokuments attiecas uz EEZ)
(2008/286/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 7. marta Direktīvu 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (Pamatdirektīva) (1) un jo īpaši tās 17. panta 1. punktu,
apspriedusies ar Komunikāciju komiteju,
tā kā:
(1)
Komisija pieņēma Lēmumu 2007/176/EK (2), ar ko izveido elektronisko komunikāciju tīklu, pakalpojumu un saistīto iekārtu un pakalpojumu standartu un/vai specifikāciju sarakstu. Šā saraksta VIII nodaļā norādīti apraides pakalpojumu standarti.
(2)
Lai visā ES gūtu apjomradītus ietaupījumus, ļoti būtiski ir harmonizēt virszemes televīzijas apraidi, izmantojot mobilās platformas. Komisija Paziņojumā par mobilās televīzijas iekšējā tirgus nostiprināšanu (3) ciparu video apraides sistēmu mobilajām iekārtām (Digital Video Broadcasting Handheld (DVB-H)) atzina par vispiemērotāko standartu virszemes mobilās televīzijas turpmākai izvēršanai Eiropā un paziņoja par nodomu šo standartu pievienot standartu sarakstam,
IR PIEŅĒMUSI ŠO LĒMUMU.
1. pants
Lēmuma 2007/176/EK pielikumā standartu saraksta VIII nodaļas 8.3. iedaļai (Ciparu apraide) pievieno šādu tekstu:
“Ciparu video apraides sistēma mobilajām iekārtām
DVB-H
ETSI EN 302 304
1.1.1. versija”
2. pants
Adresāti
Šis lēmums ir adresēts dalībvalstīm.
Briselē, 2008. gada 17. martā

Labels: 12
7